1993R0207 — SL — 03.10.2000 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (EGS) št. 207/93

z dne 29. januarja 1993

o določitvi vsebine Priloge VI k Uredbi (EGS) št. 2092/91 o ekološki pridelavi kmetijskih proizvodov in o označevanju takih kmetijskih proizvodov in živil ter o določitvi podrobnih pravil za izvajanje določb člena 5(4) Uredbe







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in o označevanju takih kmetijskih proizvodov in živil ( 1 ) in zlasti členov 5(7) in (8) Uredbe, ker je treba za namene člena 5(3)(b) in (c) in (4) Uredbe Sveta (EGS) št. 2092/91 (v nadaljnjem besedilu „Uredba“) določiti izčrpne sezname v oddelkih A, B in C Priloge VI k Uredbi; ker je treba za namene treh oddelkov Priloge VI k Uredbi razviti nekatere opredelitve, da se zagotovi skladnost z ostalimi zadevnimi določbami Skupnosti; ker je treba vse sestavine ali pomožna tehnološka sredstva, navedena v Prilogi VI k Uredbi, uporabiti samo v skladu z zakonskimi zahtevami o pripravi živil in v skladu z dobro prakso pri proizvodnji živil; ker mora Priloga VI k Uredbi upoštevati pričakovanja potrošnikov, da bodo predelani proizvodi iz ekološke pridelave vsebovali sestavine, kakršne so v naravi; ker se lahko v Prilogo VI k Uredbi vključijo tudi ostale sestavine ali pomožna tehnološka sredstva, ki se lahko uporabijo v konvencionalno predelanih živilih in po možnosti obstajajo v naravi, pod pogojem, da je dokazano, da je brez dostopa do teh snovi nemogoče proizvajati ali shranjevati ekološka živila; ker je treba glede na encime iz mikroorganizmov nadalje preučiti, če se lahko proizvodi, pridelani iz gensko spremenjenih mikroorganizmov v skladu z Direktivo Sveta 90/220/EGS ( 2 ), uporabijo pri živilih, ki so označena kot pridelana z metodami ekološke pridelave; ker bodo ta vprašanja podrobno preučena, ko bodo taki encimi odobreni za uporabo pri živilih glede na ustrezno zakonodajo Skupnosti; ker bo treba Prilogo VI redno pregledovati glede na pridobljene izkušnje in razvoj razpoložljivosti nekaterih ekološko pridelanih sestavin kmetijskega izvora na trgu Skupnosti; ker so podrobna pravila za izvajanje odstopanja v skladu s členom 5(4) Uredbe potrebna za zagotovitev skladnega izvajanja tega odstopanja v državah članicah, dokler proizvodi, na katere se nanaša to odstopanje, niso vključeni v oddelek C Priloge VI k Uredbi; ker so ukrepi, predvideni s to uredbo, v skladu z mnenjem odbora iz člena 14 Uredbe (EGS) št. 2092/91, SPREJELA NASLEDNJO UREDBO:







Člen 1

Vsebina Priloge VI k Uredbi (EGS) št. 2092/91 se opredeli v Prilogi k tej uredbi.

Člen 2

Spremembe v oddelkih A in B Priloge VI se ne sprejmejo, razen če so izpolnjene vsaj naslednje zahteve:

(a) za aditive za živila iz oddelka A, točke 1 Priloge VI: ne glede na zahteve za sprejem aditivov iz Direktive Sveta 89/107/EGS se vključijo samo snovi, za katere je dokazano, da je brez dostopa do teh snovi nemogoče proizvajati ali shranjevati ta živila;

(b) za pomožna tehnološka sredstva iz dela B Priloge VI: vključijo se samo snovi, ki so sprejemljive pri splošni predelavi hrane, in za katere je dokazano, da je brez dostopa do takih snovi nemogoče proizvajati ta živila.

▼M2

Člen 3

1. Dokler sestavina kmetijskega izvora ni vključena v oddelek C Priloge VI k Uredbi (EGS) št. 2092/91, je dovoljeno navedeno sestavino uporabljati v skladu z odstopanjem, predvidenim v členu 5(3)(b) in 5(5a)(b) navedene uredbe pod naslednjimi pogoji:

(a) da je pridelovalec obvestil pristojni organ oblasti države članice o vseh potrebnih dokazih, ki kažejo, da zadevna sestavina ustreza zahtevam člena 5(4) Uredbe (EGS) št. 2092/91; in

(b) da je pristojni organ države članice začasno dovolil v skladu z zahtevami člena 5(4) Uredbe (EGS) št. 2092/91 uporabo za obdobje največ treh mesecev po tem, ko je potrdil, da je pridelovalec navezal potrebne stike z drugimi dobavitelji v Skupnosti in si zagotovil, da zadevna sestavina, ki ustreza zahtevam kakovosti, ni na voljo; brez poseganja v določbe odstavka 6 lahko država članica podaljša to dovoljenje največ trikrat in vsakič po sedem mesecev; in

(c) sprejeta ni bila nobena odločitev v skladu z določbami odstavkov 4 ali 6, da se umakne dodeljeno dovoljenje glede na zadevno sestavino.

2. Kadar se dodeli dovoljenje iz odstavka 1, država članica nemudoma pošlje drugim državam članicam in Komisiji naslednje informacije:

(a) datum dovoljenja in za podaljšano dovoljenje datum prvega dovoljenja;

(b) ime, naslov, telefon in, kadar je potrebno, telefaks ter elektronski naslov imetnika dovoljenja; ime in naslov kontaktnega organa pri organu oblasti, ki je izdal dovoljenje;

(c) ime in, kadar je potrebno, natančen opis in zahteve glede kakovosti zadevne sestavine kmetijskega izvora;

(d) vrsta proizvoda za pripravek, za katerega je potrebna zahtevana sestavina;

(e) zahtevane količine in utemeljitev teh količin;

(f) razlogi za pomanjkanje in pričakovano obdobje pomanjkanja;

(g) datum, ko država članica pošlje to obvestilo drugim državam članicam in Komisiji;

Komisija in/ali države članice lahko o teh informacijah obvestijo javnost.

3. Kadar država članica predloži pripombe Komisiji in državi članici, ki je izdala dovoljenje, in te pripombe pokažejo, da so zaloge na voljo med obdobjem pomanjkanja, mora država članica razmisliti o umiku dovoljenja ali skrajšanju predvidenega obdobja veljavnosti in obvestiti Komisijo ter druge države članice o sprejetih ukrepih v 15 dneh od datuma prejema informacije.

4. Na zahtevo države članice ali na pobudo Komisije se zadeva predloži v preučitev odboru iz člena 14 Uredbe (EGS) št. 2092/91. Odloči se lahko v skladu s postopki iz člena 14, da se izdano dovoljenje umakne ali se spremeni obdobje veljavnosti, ali pa se, kadar je primerno, zadevna sestavina vključi v oddelek C Priloge VI.

5. Pri podaljšanju iz odstavka 1(b) veljajo postopki iz odstavkov 2 in 3.

6. Kadar želi država članica zagotoviti, da se lahko konvencionalno pridelana sestavina uporablja po tretjem podaljšanju dovoljenja iz odstavka 1(b), ta država članica skupaj z obvestilom o tretjem podaljšanju izdanega dovoljenja obvesti o prošnji za vključitev sestavine v Prilogo VI, oddelek C. Dokler ne začne veljati nobena odločitev v skladu s postopki iz člena 14, da se vključi sestavina v Prilogo VI, oddelek C, ali se dovoljenje umakne, lahko država članica podaljšuje dovoljenje za sledeča si obdobja po sedem mesecev z upoštevanjem pogojev iz odstavkov 1, 2 in 3.

▼B

Člen 4

Ta uredba začne veljati 15. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.









PRILOGA









„PRILOGA VI

UVOD

V tej prilogi se uporabljajo naslednje opredelitve:

1. sestavine: snovi, določene v členu 4 te uredbe pod omejitvami iz člena 6(4) Direktive Sveta 79/112/EGS z dne 18. decembra 1978 o približevanju zakonodaje držav članic v zvezi z označevanjem, predstavljanjem in reklamiranjem živil za prodajo končnemu potrošniku ( 3 ).

2. sestavine kmetijskega izvora: (a) nesestavljeni kmetijski proizvodi in proizvodi, pridobljeni iz njih s primernim pranjem, čiščenjem, termičnimi in/ali mehanskimi postopki in/ali fizikalnimi postopki, ki zmanjšujejo vsebnost vlage v proizvodu; (b) prav tako proizvodi, pridobljeni iz proizvodov, navedenih pod točko (a), z ostalimi postopki, uporabljenimi pri predelavi hrane, razen če so ti proizvodi aditivi za živila ali arome v skladu s točkama 5 ali 7.

3. sestavine nekmetijskega izvora: sestavine razen sestavin kmetijskega izvora, ki spadajo vsaj v eno izmed naslednjih kategorij: 3.1 aditivi za živila, vključno z nosilci aditivov za živila v skladu z opredelitvijo v točkah 5 in 6; 3.2 arome v skladu z opredelitvijo v točki 7; 3.3 voda in sol; 3.4 kulture mikroorganizmov; 3.5 minerali (vključno z elementi v sledeh) in vitamini.

4. pomožna tehnološka sredstva: snovi, določene v členu 1(3)(a) Direktive Sveta 89/107/EGS ( 4 ) o približevanju zakonodaj držav članic o aditivih za živila, ki se smejo uporabljati v živilih, namenjenih za prehrano ljudi;

5. aditivi za živila: snovi v skladu z opredelitvijo v členu 1(1) in (2) Direktive 89/107/EGS in zajete v navedeni direktivi ali krovni direktivi iz člena 3(1) Direktive 89/107/EGS;

6. nosilci, vključno z nosilnimi topili: aditivi za živila, uporabljeni za raztapljanje, redčenje, razprševanje ali drugo fizikalno spreminjanje aditiva za živila brez spreminjanja njegove tehnološke funkcije, da bi olajšali ravnanje z njim, njegovo uporabo ali rabo;

7. arome: snovi ali proizvodi v skladu z opredelitvijo v členu 1(2) Direktive Sveta 88/388/EGS z dne 22. junija 1988 o približevanju zakonodaj držav članic v zvezi z aromami za uporabo v živilih in za osnovne materiale za njihovo proizvodnjo ( 5 ), zajete v navedeni direktivi.

SPLOŠNA NAČELA

V oddelkih A, B in C so zajete sestavine in pomožna tehnološka sredstva, ki se lahko uporabljajo pri pripravi živil, sestavljenih iz ene ali več sestavin rastlinskega izvora iz člena 1(1)(b) te uredbe z izjemo vin.

Ne glede na sklicevanje na katero koli sestavino iz oddelkov A in C ali katero koli pomožno tehnološko sredstvo iz oddelka B, se katera koli sestavina ali tako pomožno tehnološko sredstvo uporabljata samo v skladu z ustrezno zakonodajo Skupnosti in/ali nacionalno zakonodajo, združljivo s Pogodbo, in če ta ne obstaja, v skladu z načeli dobre proizvodne prakse za živila. Zlasti aditivi se uporabljajo v skladu z določbami Direktive 89/107/EGS in, kadar je ustrezno, z določbami katere koli krovne direktive iz člena 3(1) Direktive 89/107/EGS; arome se uporabljajo v skladu z določbami Direktive 88/388/EGS in topila glede na določbe Direktive Sveta 88/344/EGS z dne 13. junija 1988 o približevanju zakonodaj držav članic o topilih v izvlečkih, uporabljenih v proizvodnji živil in sestavin hrane.

ODDELEK A SESTAVINE NEKMETIJSKEGA IZVORA (IZ ČLENA 5(3)(B) UREDBE (EGS) št. 2092/91):

A.1 Aditivi za živila, vključno z nosilci







Ime Posebni pogoji (1) E 170 kalcijevi karbonati – E 270 mlečna kislina – E 290 ogljikov dioksid – E 296 jabolčna kislina – E 300 L-aksorbinska kislina – E 322 lecitini – E 330 citronska kislina – E 334 vinska kislin (L(+) –) – E 335 natrijev tartrat – E 336 kalijev tartrat – E 400 alginska kislina – E 401 natrijev alginat – E 402 kalijev alginat – E 406 agar – E 410 rožičev gumi – E 412 guar gumi – E 413 tragakant – E 414 arabski gumi – E 415 ksantanski gumi – E 416 karajski gumi – E 440(i) pektin – E 500 natrijevi karbonati – E 501 kalijevi karbonati – E 503 amonijevi karbonati – E 504 magnezijevi karbonati – E 516 kalcijev sulfat CR E 938 argon – E 941 dušik – E 948 kisik – (1) CR-nosilec.

A.2 Arome v smislu Direktive 88/388/EGS

Snovi in proizvodi, opredeljeni v členu 1(2)(b)(i) in 1(2)(c) Direktive 88/388/EGS, označeni kot naravne aromatske snovi ali naravni aromatski pripravki v skladu s členom 9(1)(d) in (2) navedene direktive.

A.3 Voda in sol

Pitna voda

Sol (z natrijevim kloridom ali kalijevim kloridom kot osnovnima sestavinama), ki se običajno uporablja pri predelavi živil.

A.4 Kulture mikroorganizmov

(i) Katere koli kulture mikroorganizmov, običajno uporabljene pri predelavi živil, z izjemo gensko spremenjenih mikroorganizmov v smislu člena 2(2) Direktive 90/220/EGS;

(ii) Gensko spremenjeni mikroorganizmi v smislu člena 2(2) Direktive 90/220/EGS: če so vključeni v skladu s postopki odločanja iz člena 14.

A.5 Minerali (vključno z elementi v sledeh) in vitamini

Dovoljeni so samo, če je njihova uporaba predpisana z zakonom za živila, v katera so vključeni.

ODDELEK B POMOŽNA TEHNOLOŠKA SREDSTVA IN DRUGI PROIZVODI, KI SE LAHKO UPORABLJAJO ZA PREDELAVO EKOLOŠKO PRIDELANIH SESTAVIN KMETIJSKEGA IZVORA IZ ČLENA 5(3)(C) UREDBE (EGS) št. 2092/91.







Ime Posebni pogoji Voda Kalcijev klorid sredstvo za koagulacijo Kalcijev karbonat Kalcijev hidroksid Kalcijev sulfat sredstvo za koagulacijo Magnezijev klorid (ali nigari) sredstvo za koagulacijo Kalijev karbonat sušenje grozdja Ogljikov dioksid Dušik Etanol topilo Taninska kislina pripomoček pri filtriranju Albumin iz beljaka Kazein Želatina Želatina iz ribjih mehurjev Rastlinska olja sredstva za mazanje ali mehčanje Silicijev dioksid kot gel ali koloida raztopina Aktivno oglje Smukec Bentonit Kaolin Kremenčev pesek Perlit Lešnikove lupine Čebelji vosek sredstva proti sprijemanju Karnavbov vosek sredstva proti sprijemanju

Kulture mikroorganizmov in encimi:

(i) katere koli kulture mikroorganizmov in encimi, običajno uporabljeni kot pomožna tehnološka sredstva pri predelavi hrane, z izjemo gensko spremenjenih mikroorganizmov v smislu člena 2(2) Direktive 90/220/EGS;

(ii) gensko spremenjeni mikroorganizmi v smislu člena 2(2) Direktive 90/220/EGS: če so vključeni spodaj v skladu s postopki odločanja iz člena 14.

ODDELEK C SESTAVINE KMETIJSKEGA IZVORA, KI NISO EKOLOŠKO PRIDELANE, IZ ČLENA 5(4) UREDBE (EGS) št. 2092/91

C.1 Nepredelani rastlinski proizvodi in iz njih pripravljeni proizvodi s postopki iz opredelitve 2(a): C.1.1 Užitni sadeži, oreški in semena Kokos Brazilski orehi Indijski orehi Dateljni Ananas Mango Papaja Plodovi črnega trna Kakav Marakuja ali pasijonka Orehi kolovca Arašidi Šipek Rakitovec (Hippophae rhamnoides) Sallowthorns Borovnice Javorov sirup Quinoa (Chenopodium quinoa, Chenopodium palidicaule) Amarant Seme hrena Seme buč Pinjole Seme redkve C.1.2 Užitne začimbe in dišavnice Vsi proizvodi razen timijana C.1.3 Žita Proso Divji riž (Zizania plauspra) C.1.4 Oljno seme in oljni sadeži Sezamovo seme C.1.5 Razno Alge, vključno z morsko travo

C.2 text missinjg C.2.1 Kemično nespremenjeni zelenjavni proizvodi, rafinirani ali ne, pripravljeni iz rastlin razen: oljke sončnice C.2.2 Sladkorji; škrob; ostali proizvodi iz žitaric in gomoljev Trsni in pesni sladkor Kemično nespremenjeni škrob iz žit in sladkorjev Riževi lističi Gluten C.2.3 Razno Limonin sok Kis iz fermentiranih pijač razen iz vina

C.3 Živalski proizvodi Med Želatina Mleko v prahu in posneto mleko v prahu Užitni vodni organizmi, ki ne izvirajo iz ribogojstva.“